b'\n_START_ARTICLE_\nZemlji\xc5\xa1ki dolg\n_START_SECTION_\nUstanovitev\n_START_PARAGRAPH_\nZemlji\xc5\xa1ki dolg lahko ustanovi le lastnik v bodo\xc4\x8de obremenjene nepremi\xc4\x8dnine z vknji\xc5\xbebo v zemlji\xc5\xa1ko knjigo. Predpisana je obli\xc4\x8dnost neposredno izvr\xc5\xa1ljivega notarskega zapisa. S predlogom izda sodi\xc5\xa1\xc4\x8de zemlji\xc5\xa1ko pismo, ki je prenosljiv vrednostni papir._NEWLINE_Ta enostranski pravni posel lahko sklene tudi hipotekarni upnik v soglasju z lastnikom, \xc4\x8de gre za spremembo s hipoteke v zemlji\xc5\xa1ki dolg.\n_START_SECTION_\nPoslovanje\n_START_PARAGRAPH_\nZemlji\xc5\xa1ko pismo se prena\xc5\xa1a z indosamentom. Sam prenos z neprekinjenim indosamentom je enak prenosu zemlji\xc5\xa1kega dolga. Prednost je (ob pred\xc4\x8dasni ustanovitvi) enostavna ponudba nepremi\xc4\x8dninskega zavarovanja kreditojemalcu.\n_START_SECTION_\nIzpolnitev\n_START_PARAGRAPH_\nPravica, ki obstaja v zemlji\xc5\xa1kem pismu, ugasne z izbrisom vknji\xc5\xbebe v zemlji\xc5\xa1ko knjigo. Izbris je mo\xc5\xbeen le s predlo\xc5\xbeitvijo zemlji\xc5\xa1kega pisma. Praviloma zahteva izbris vknji\xc5\xbebe lastnik, ko mu je bilo pismo vro\xc4\x8deno. Izbris se lahko opravi pred zapadlostjo pla\xc4\x8dila.'